ফেডোরা (অপারেটিং সিস্টেম)
ফেডোরা একটি লিনাক্স ডিস্ট্রিবিউশন যা ফেডোরা প্রোজেক্ট এর দ্বারা নির্মিত ও আইবিএমের অধীনস্থ রেড হ্যাট এর পৃষ্ঠপোষকতায় রয়েছে, এছাড়াও বিভিন্ন প্রতিষ্ঠানের সহায়তা প্রাপ্ত। ফেডোরা মুক্ত ও ওপেন সোর্স সকল হালানাগাদকৃত সফটওয়্যার সরবরাহ করে থাকে। ফেডোরা হল বাণিজ্যিক রেড হ্যাট এন্টারপ্রাইজ লিনাক্স ডিস্ট্রিবিউশন এবং পরবর্তীকালে সেন্টওএস -এর অপেক্ষাকৃত নতুন এবং হালনাগাদ সংস্করণ। ফেডোরা ৩০ হতে, ফেডোরা পাঁচটি ভিন্ন সংস্করণে উপলব্ধ: ওয়ার্কস্টেশন(Workstation) ব্যক্তিগত কম্পিউটার এর জন্য, সার্ভার(Server) সার্ভারের জন্য, CoreOS - ক্লাউড কম্পিউটিং এর জন্য, সিলভারব্লু(Silverblue) কন্টেইনার বেসড ডেস্কটপ এর জন্য, IoT - IoT যন্ত্রসমূহের জন্য। ফেব্রুয়ারি ২০১৬ হিসাব অনুযায়ী আনুমানিক ১২ লাখ মানুষ ফেডোরা ব্যবহার করে, এমনকি লিনাস টরভল্ডস (২০১৫-এর হিসাব অনুযায়ী[হালনাগাদ]), লিনাক্স কার্নেল এর প্রতিষ্ঠাতা, একজন ফেডোরা ব্যবহারকারী।